નવી દિલ્હી: અમેરિકાના રાષ્ટ્રપતિની ચૂંટણીના રિપબ્લિકન પાર્ટીના ઉમેદવાર ડોનાલ્ડ ટ્રમ્પ અંગે ‌ટીકા કરતાં પોપ ફ્રાન્સિસે જણાવ્યું છે કે ટ્રમ્પ હંમેશાં લોકોમાં ભાગલા પાડવાની વાત કરે છે તેથી તેઓ ક્રિશ્વિયન હોઈ ન શકે. ડોનાલ્ડ ટ્રમ્પે અમેરિકા અને મેકિસકોની સરહદ પર દીવાલ બનાવવાની વાત કરી હતી. તેના જવાબમાં પોપે આ વાત કરી હતી. પોપ ફ્રાન્સિસે જણાવ્યું કે જે શખ્સ દીવાલ બનાવવાની વાત કરે અથવા લોકોમાં ભાગલા પાડવાની વાત કરે તે કયારેય ક્રિશ્ચિયન ન હોઇ શકે. આ ઉપરાંત ટ્રમ્પ અમેરિકામાં કોઈ પુરાવા વિના રહેતા ૧.૧૦ કરોડ શરણાર્થીઓને દેશની બહાર કાઢી મૂકવા વાત કરી છે.